Drie unieke museumareas is in die Moederkerk gebou ingerig vir besigtiging. Dokumentasie wat daar uitgestal word wat die geskiedenis van verskillende aspekte van die gemeente vertel, is ook aanlyn beskikbaar. Kliek hier vir die toegang (Dropbox).
Die lidmaatgetalle het oor die dekades en eeue gefluktueer. Die getalle neem toe totdat afstigting plaasvind en dan gaan die groeiproses weer voort. Daar bestaan omvangryke registers van lidmate se doop- huwelik en sterfregisters wat hierdie skommeling mooi weerspieël. In die registers verskyn die name van meeste van die vroeë Suid-Afrikaanse families.
1687 Op 19 Okt word die Ou Kerkgebou laer af in die straat wat vandag Kerkstraat heet, ingewy – inderdaad die eerste volwaardige kerkgebou in Suid-Afrika.
1814 Die kerkgebou word vergroot deur die verlenging van die noord, suid- en wesvleuels en die voorkant kry ‘n klassistiese gewel.